
‏כ"ג אייר תשע"ח
‏8 מאי 2018
לכבוד 



שלום רב,



הנדון: בקשה לקבלת מידע מכוח חוק חופש המידע, תשנ"ח 1998 
הצוות לבחינת מצבו של ענף האופנה
סימוכין: בקשתך למידע מיום 17.4.18
ראשית, אני מודה על פנייתך אלינו.
בבקשת המידע שהעברת אלינו, ביקשת לקבל מידע אודות הצוות לבחינת מצבו של ענף האופנה.
להלן מידע בהתייחס לנושא הבקשה, כפי שהועבר על ידי הגורמים המקצועיים הרלוונטיים:
1. הצוות שהוקם לבחינת מצבו של ענף האופנה הוא צוות עבודה פנים-משרדי שאמור להתכנס למספר פגישות מצומצם. יובהר כי המדובר בצוות ולא בוועדת היגוי או ועדה ממשלתית.
2. ניהול תהליך הבדיקה במשרד ייעשה על ידי מר עוז כץ, מנהל מינהל תעשיות. 
לא נקבע / הוגדר מי ישמש חבר צוות ולכן אין באפשרות המשרד להעביר רשימה בנושא.
3. המשרד ביקש את השתתפותם של נציגים מתחום הטקסטיל - גם מהעסקים הקטנים וגם מהעסקים הגדולים בתחום זה. במידת הצורך, יתקיימו דיונים גם עם גורמים נוספים, כגון משרד האוצר - רשות המיסים, יצרני אופנה וכד'.
4. מטרת הצוות היא לבחון את החסמים וההזדמנויות בענף הטקסטיל ובהתאם לממצאים לגבש כיווני סיוע לענף. 
המטרה המרכזית: יצירת איזון כשמצד אחד לפעול לשמר תעשייה, ומהצד השני לא לפגוע בצרכנים ולהמשיך לטפל ביוקר המחייה.  
5. הצוות יציג המלצות להנהלת המשרד. ההמלצות ייבחנו על ידי הצוותים המקצועיים של המשרד. המסקנות אמורות להימסר לשר עד סוף חודש יוני 2018.
6. הפגישה התקיימה ביום  12.04.2018. 

אשמח לעמוד לרשותכם בעתיד בכל בקשת מידע בתחומים הרלוונטיים ליחידות משרדנו.




בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד מורן הרשקוביץ, הלשכה המשפטית
עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

